**ZAPISNIK**

**13. SEJE STRATEŠKEGA SVETA ZA ZDRAVSTVO**

četrtek, 20. 4. 2023

Prisotni člani: dr. Erik Brecelj, dr. Grega Strban, mag. Egon Stopar, dr. Valentina Prevolnik Rupel, Hajdi Kosednar, mag. Dolores Kores, dr. Iztok Takač, Azra Herceg, Tjaša Sobočan, mag. Gregor Cuzak, dr. Igor Švab, mag. Ana Vodičar, Rok Ravnikar, mag. Mira Šavora, dr. Petra Došenović Bonča, Anka Rode, Monika Ažman

Odsotni: dr. Vojko Flis, dr. Peter Radšel, mag. Alan Medveš, dr. Tit Albreht, mag. Dorjan Marušič, dr. Branko Gabrovec, dr. Radko Komadina

Ostali prisotni: mag. Tamara Kozlovič, Vid Čopi, Nuša Kerč, Erik Scheriani, Miha Mohorčič, Urška Štorman, dr. Metka Paragi, Simona Pirnat Skeledžija.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 12. seje SSZ
3. Predstavitev ukrepov na področju NMP (dr. Peter Radšel)
4. Predlogi za 14. sejo SSZ
5. Razno

**AD/1**

**SKLEP št. 1:** Strateški svet je potrdil predlagani dnevni red.

**AD/2**

**SKLEP ŠT. 2:** Zapisnik 12. seje strateškega sveta je potrjen.

**AD/3**

Dr. Peter Radšel je predstavil predloge na področju nujne medicinske pomoči (NMP). Izpostavil je problematična področja in podatke iz urgentnega centra v Ljubljani. Povedal je, da v urgentnih centrih po državi obravnav ves čas ne izvajajo specialisti urgentne medicine, saj je to v praksi težko izvedljivo; posledično pada nivo kakovosti in varnosti v omenjenih centrih. Predstavljene so bile tudi rešitve, ki se dotikajo predvsem vzpostavitve sistema NMP in prestrukturiranja urgentnih centrov z vnaprej določenimi pogoji za opravljanje tovrstne dejavnosti. V razpravi so se prisotni strinjali, da je zagotavljanje kakovostne urgentne oskrbe osnova nujne medicinske pomoči.

**SKLEP ŠT. 3:** Strateški svet za zdravstvo se načelno strinja s strokovnimi izhodišči za prenovo sistema nujne medicinske pomoči.Dokončne predloge in sklepe bo potrdil na naslednji seji.

**AD/4**

Strateški svet bo na naslednji seji obravnaval možnosti in omejitev dvojnega dela zdravnikov.

**AD/5**

Strateški svet se je seznanil z odstopom člana dr. Marka Jakliča. Predsednik sveta je napovedal, da bo v mesecu maju skupna seja Strateškega sveta za makroekonomska vprašanja in Strateškega sveta za zdravstvo.

Seja se je zaključila ob 19.20 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo